د فعالانو د نیول کیدو او تښتول کیدو خلاف پښتون ژغورنې غورځنگ احتجاجونه اعلان کړل
د پښتون ژغورنې غورځنګ مشر منظور احمد پشتين وايي د پاکستان د آئین او قانون دلاندې د پښتنو حقونه غواړي او وايي "مونږ خو د پاکستان د ائين لاندې غوښتنې کوو ، مونږ د انسانيت په خاطر انصاف غواړو"
ډیره اسماعیل خان — د فعالانو د نیول کیدو او تښتول کیدو خلاف پښتون ژغورنې غورځنگ احتجاجونه اعلان کړل پښتون ژغورنې غورځنگ اعلان کړی دی چې د فعالانو د تښتول کیدو او نیول کیدو خلاف به د گل، دوشنبې، په ورځ د پاکستان په ختلفو ښارونو د احتجاجونه کولی شي. د اتوار، یکشنبې، په ورځ مطبوعاتو ته د خپل احتجاج په اعلان کې غورځنگ د حمایت غوښتنه وکړه. "راځئ چې د پښتون ژغورنې غورځنګ مټې قوي کړو." مطبوعاتو ته خپل بیان کې غورځنگ په بېلا بېلو ښارونو کې د احتجاج وختونه او ځای وښودلو چې په دې ترتیب دي: کوټه پرېس کلب: سحر۱۱ بجې کراچۍ پرېس کلب: ماسپښين ۳ بجې اسلام اباد پرېس کلب: ماسپښین ۳ بجې ژوب: مازیګر ۵ بجې پېښور پرېس کلب: ماسپښین ۲ بجې سوات پرېس کلب: ماسپښین ۲ بجې بنو: سحر ۱۱ بجې ډي ائ خان: ماسښین ۳ بجې قلعه سېف الله: مازدیګر ۴ بجې حېدر اباد: سحر ۱۱ بجې لاهور پرېس کلب: مازیګر ۴ بجې زیارت مرکزي ښار: ماسپښین ۳ بجې د پښتون ژغورنې غورځنګ مشر منظور احمد پشتين وايي د پاکستان د آئین او قانون دلاندې د پښتنو حقونه غواړي او وايي "مونږ خو د پاکستان د ائين لاندې غوښتنې کوو ، مونږ د انسانيت په خاطر انصاف غواړو، مونږ د عدالت نه لرې وژل شوي يو، مونږ په چيک پوسټونو لږ عزت وغوښتو او دوي وايي چې د رياست خلاف خبرې مه کوئ". پښتون ژغورنې غورځنگ د اپریل د میاشت په اتمه نیټه په پېښور کې د احتجاج اعلان کړی دی. پشتين د اپرېل په اتمه نېټه په پېښور کې د اولسي غونډې کولو اعلان کړی او په کابل کې تيره شپه د پښتون ژغورنې د غورځنګ په ملاتړ پرلت باندې د شوې چاؤدنې غندنه يې کړې ده. د فېس بک د لارې په خپلو خبرو کې نوموړوويل "مونږ ته ټیليفونونو کيږي ګواښونه راته راکولی کيږي چې د خپلې خبرې په شا شئ کنه په تاسو به د ترهګرۍ د مادو لاندې مقدمې جوړې کړو تاسو به ستاسو د خپلو خلکو د لارې بدنامه کړو". عدنان بېټنی د پښتونخوا په ډېره اسماعیل خان ښار کې د وي او اې ډیوه خبریال دی. هغه د افغانستان او پاکستان تر منځ د پولې دواړو غاړو خصوصاً له وزیرستانه د نورو مسلو تر څنګ د ترهګرۍ، جنګځپلو کډوالو، بشري حقونو او د دواړو هېوادونو تر منځ پر سیاسي اړیکو او اقتصاد رپوټونه جوړوي. نوموړي د ډېره اسماعیل خان له ګومل پوهنتونه د جرنلزم له زدکړو سره سره د سیاسیاتو ماسټري ډګري هم تر لاسه کړې ده.